gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3332, del 17-09-1998 (1998/7221)

Informació pública del Projecte d'Urbanització de la Zona C residencial d'Atzeneta d'Albaida.
---------------------------------------------------------------------------------------------

### Dades del document

Número de DOGV
:   3332

Data del DOGV
:   17-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7221


Organisme emissor
:   Ajuntament d'Atzeneta d'Albaida

Tipus de document
:   Anunci

Informació pública del Projecte d'Urbanització de la Zona C residencial d'Atzeneta d'Albaida. [1998/M7221]
  
El Ple de la corporació, en la sessió celebrada el dia 28 de juliol de 1998, va acordar sotmetre a informació pública el Projecte d'Urbanització de la Zona C Residencial d'Atzeneta d'Albaida promogut per l'Agrupació d'Interés Urbanístic de la Zona C Residencial d'Atzeneta d'Albaida, en base al que disposen els articles 45 i següents i 53 de la Llei 6/1994, de 15 de novembre, Reguladora de l'Activitat Urbanística, per un període de 20 dies, comptats a partir del següent al de publicació de l'anunci en el Diari Oficial de la Generalitat Valenciana; durant el dit termini, es podrà consultar l'expedient en la Secretaria de l'Ajuntament i es podran presentar les reclamacions que es creguen convenients.
Diari Oficial de la Generalitat Valenciana


Sumari del DOGV 3196, del 04-03-1998 (1998/1284)

Rotlle d’apel·lació número 652/1996. Notificació de sentència.
--------------------------------------------------------------

### Dades del document

Número de DOGV
:   3196

Data del DOGV
:   04-03-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/1284


Organisme emissor
:   Audiència Provincial de València

Tipus de document
:   Edicte

Rotlle d'apel·lació número 652/1996. Notificació de sentencia [1998/Q1284]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que es va acordar en la resolució del dia d'avui, dictada en el rotlle d'apel·lació número 652/1996, que prové del judici número 381/1992, del Jutjat de Primera Instància número 2 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 4 de febrer de 1998
  
La Secció Novena de l'Audiència Provincial de València, sent-ne ponent el magistrat Gonzalo Caruana Font de Mora, ha vist aquest rotlle d'apel·lació número 652/1996, que prové de les actuacions de judici de testimoni de particulars en judici executiu, promogudes davant del Jutjat de Primera Instància número 2 de València, amb el número 381/1992, entre les parts; d'una, com a demandant apel·lant, Altae Banco, SA, representat per la procuradora dels tribunals Victoria Fuster, i d'una altra, com a demandant apel·lat, Lamichapa, SA, representat pel procurador dels tribunals Castelló Navarro, i, com a demandats apel·lats, la senyora María José Mir Suay i el senyor Vicente Hernández de Alba Peris, en virtut del recurs d'apel·lació interposat pel demandat Altae Banco, SA.
  
Decisió
  
Desestimem el recurs d'apel·lació interposat per la procuradora María José Victoria Fuster, en nom i representació d'Altae Banco, SA, contra la interlocutòria de data 13 de maig de 1996, dictada pel Jutjat de Primera Instància número 2 de València, confirmem la resolució esmentada, i imposem les costes processals a la part apel·lant.
  
Notifiqueu aquesta resolució a les parts personades i, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Així, mitjançant aquesta interlocutòria, de la qual s'unirà un certificat al rotlle, ho pronunciem, manem i firmem.»
  
I perquè el que s'ha acordat es complisca i valga de notificació als apel·lats incompareguts en aquesta alçada, la senyora María José Mir Suay i el senyor Vicente Hernández de Alba Peris, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3309, del 17-08-1998 (1998/6842)

Informació pública del projecte de reparcel·lació del PRI, Torre en Conill.
---------------------------------------------------------------------------

### Dades del document

Número de DOGV
:   3309

Data del DOGV
:   17-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6842


Organisme emissor
:   Ajuntament de Bétera

Tipus de document
:   Anunci

Informació pública del projecte de reparcel·lació del PRI, Torre en Conill. [1998/6842]
  
El ple de l'Ajuntament, en la sessió extraordinària del dia 17 de juliol de 1998, ha pres l'acord d'informar públicament el projecte de reparcel·lació del PRI, Torre en Conill, amb les apreciacions efectuades pels serveis jurídics municipals, tramitat a instància de la mercantil Programa Torre En Conill, SA. Cosa que es publica pel termini de 20 dies, per tal que els interessats puguen presentar al·legacions a aquest, de conformitat amb el que estableix l'article 69.1.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3172, del 29-01-1998 (1998/95)

Recurs contenciós administratiu número 231/97.
----------------------------------------------

### Dades del document

Número de DOGV
:   3172

Data del DOGV
:   29-01-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/95


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 231/97. [1998/A95]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Concepción Plasencia ha interposat un recurs contenciós administratiu amb el número Mariano Iglesias Puig i dues persones més han interposat un recurs contenciós administratiu, amb el número 02/0000231/1997, contra la Resolució de data 6 de setembre de 1996, del director per a la Modernització de les Administracions Públiques, de la Conselleria de Presidència, sobre la modificació de la classificació de llocs de treball en la Conselleria de Treball i Afers Socials (lloc número 13.967).
  
Cosa que es fa pública a l'efecte establit en l'article 60 de la llei d'aquesta jurisdicció.
  
València, 14 de novembre de 1997.- El secretari: José Luis de la Vega Giménez.
  
Tribunal Superior de Justícia
Diari Oficial de la Generalitat Valenciana


Sumari del DOGV 3200, del 10-03-1998 (1998/1555)

Informació pública de la modificació de les bases per a selecció i provisió d’una plaça d’administratiu d’administració general.
--------------------------------------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1555


Data del document
:   19-02-1998

Organisme emissor
:   Ajuntament d'Almàssera

Tipus de document
:   Anunci

Anàlisi jurídica

 Descriptors 

:   * Almàssera
    * professió administrativa
    * administració local
    * concurs administratiu

Informació pública de la modificació de les bases per a selecció i provisió d'una plaça d'administratiu d'administració general. [1998/M1555]
  
El Ple de l'Ajuntament, en sessió extraordinària de data 6 de febrer de 1997, va acordar modificar les bases per a selecció i provisió d'una plaça d'administratiu d'administració general, publicades íntegrament en el Diari Oficial de la Generalitat Valenciana número 3.176, del dia 4 de febrer de 1998, en el següent sentit:
  
Modificar l'apartat b) de la base tercera de les que han de regir per a la selecció i provisió d'una plaça d'administratiu d'administració general en aquest Ajuntament, que quedarà redactat com segueix:
  
«b) Haver complit 18 anys. L'edat anterior estarà referida al dia en què finalitze el termini de presentació d'instàncies.»
Diari Oficial de la Generalitat Valenciana


Sumari del DOGV 3216, del 02-04-1998 (1998/2212)

ORDRE d'11 de març de 1998, de la Conselleria de Cultura, Educació i Ciència, per la qual es nomena un vocal de la Junta Qualificadora de Coneixements de Valencià.
-------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/2212


Data del document
:   11-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 de març de 1998, de la Conselleria de Cultura, Educació i Ciència, per la qual es nomena un vocal de la Junta Qualificadora de Coneixements de Valencià. [1998/X2212]
  
El Decret 115/1992, de 20 de juliol, del Govern Valencià, pel qual s'estableix el Reglament Orgànic i Funcional de la Conselleria de Cultura, Educació i Ciència, modifica en la disposició addicional cinquena de l'article 4 del Decret 47/1989, de 4 d'abril, del Govern Valencià, pel qual es regulen les funcions i la composició de la Junta Qualificadora de Coneixements de Valencià.
  
Per tal de complir el decret citat, i en ús de l'autorització expressa que em confereix la disposició final primera,
  
ORDENE
  
Nomenar com a vocal de la Junta Qualificadora de Coneixements de Valencià, a proposta de la Universitat Miguel Hernández d'Elx, el senyor Bernat Sòria i Escoms.
  
València, 13 de març de 1998
  
El conseller de Cultura, Educació i Ciència,
Diari Oficial de la Generalitat Valenciana


Sumari del DOGV 3192, del 26-02-1998 (1998/1041)

RESOLUCIÓ de 30 de gener de 1998, de la Direcció General d'Ensenyaments Universitaris i Investigació, per la qual s'adjudiquen les beques predoctorals per a la formació de personal investigador, del Pla Valencià de Ciència i Tecnologia.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3192

Data del DOGV
:   26-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1041


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 30 de gener de 1998, de la Direcció General d'Ensenyaments Universitaris i Investigació, per la qual s'adjudiquen les beques predoctorals per a la formació de personal investigador, del Pla Valencià de Ciència i Tecnologia. [1998/X1041]
  
D'acord amb el que estableix la base 12 de l'annex II, de l'Ordre de 23 de juliol de 1997, de la Conselleria d'Educació i Ciència (DOGV núm. 3.059 de 19 d'agost), per la qual es convocaven diferents tipus d'ajudes i beques del Pla Valencià de Ciència i Tecnologia, i vista la proposta elevada per la Comissió Permanent de la Comissió Gestora del Pla Valencià de Ciència i Tecnologia, resolc:
  
Primer
  
Adjudicar les beques predoctorals per a la formació de personal investigador als beneficiaris que figuren a l'annex d'aquesta resolució. La beca comprèn una dotació mensual per al beneficiari de 110.000 pessetes brutes i una aportació de 180.000 pessetes per beneficiari/any a les institucions enunciades a la base 1 de l'annex II de l'esmentada Ordre, com assignació al departament o centre en què es desenvolupe el treball d'investigació, en concepte d'ajuda institucional.
  
Segon
  
El període d'aprofitament de la beca comprèn des de l'1 de gener fins el 31 de desembre de 1998.
  
Tercer
  
Els beneficiaris d'aquestes ajudes estan obligats al compliment de les especificacions dels annexos I i II de l'Ordre de convocatòria.
  
Contra aquesta resolució, que posa fi a la via administrativa, podrà presentar-se un recurs contenciós administratiu davant el Tribunal Superior de Justícia de la Comunitat Valenciana, després de comunicar-ho a la Conselleria de Cultura, Educació i Ciència, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, dins del termini de dos mesos a partir de l'endemà de la seua publicació en el Diari Oficial de la Generalitat Valenciana.
  
València, 30 de gener de 1998.- La directora general d'Ensenyaments universitaris i Investigació (p.d. Ordre de 23.07.97): Mª Carmen Martorell Pallás.
Diari Oficial de la Generalitat Valenciana


Sumari del DOGV 3239, del 11-05-1998 (1998/3479)

Informació pública de l'alternativa tècnica del Programa d'Actuació Integrada de la Unitat d'Actuació MC-15 de Xàbia.
---------------------------------------------------------------------------------------------------------------------

### Dades del document

Número de DOGV
:   3239

Data del DOGV
:   11-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3479


Organisme emissor
:   Nova Xabia, SA

Tipus de document
:   Anunci

Informació pública de l'alternativa tècnica del Programa d'Actuació Integrada de la Unitat d'Actuació MC-15 de Xàbia. [1998/M3479]
  
El senyor Luis Bas Segarra, en nom de la mercantil Nova Xàbia, SA, domiciliada a València, plaça d'Amèrica 2, 3r, amb codi d'identificació fiscal A-46049391, com a apoderat de l'esmentada mercantil, ha procedit per acta de data 27 de gener de 1998, número 144 de protocol, a la protocol·lització davant el notari del Col·legi de València, amb residència a Xàbia, el senyor Luis Aparicio Marbán, de l'alternativa tècnica del Programa d'Actuació Integrada de la Unitat d'Actuació MC-15 de Xàbia (Alacant), segons el Pla General d'Ordenació Urbana, aprovat per l'Ajuntament de Xàbia, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I mitjançant aquest edicte, es fa constar:
  
1. L'objecte i característiques essencials de l'alternativa tècnica
  
Programa per al Desenvolupament de l'Actuació Integrada de la Unitat d'Execució MC-15, d'una superfície bruta de 95.005 metres quadrats, acompanyada dels corresponents projectes de reparcel·lació i avantprojecte d'urbanització, amb la finalitat d'aconseguir l'equidistribució de càrregues i la realització de les obres d'urbanització de la dita unitat.
  
2. La notaria on estan dipositats els documents està situada a Xàbia, carrer de l'Historiador Chabás, número 1.
  
3. Els exemplars dipositats en l'Ajuntament de Xàbia, situat a la plaça de l'Església, número 4, s'identifiquen com a Programa per al Desenvolupament de l'Actuació Integrada de la Unitat d'Execució MC-15, a Xàbia (Alacant).
  
4. L'advertència que, en el termini de 20 dies, comptats des de la publicació de l'últim anunci, qualsevol persona podrà comparéixer en la dita notaria per a obtindre còpia de l'acta o exhibició d'aquesta.
  
5. La possibilitat de consultar en l'Ajuntament de Xàbia les actuacions derivades de la documentació dipositada i la de presentar-hi, per a la seua incorporació a aquelles, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a l'execució d'aquestes.
Diari Oficial de la Generalitat Valenciana


Sumari del DOGV 3259, del 08-06-1998 (1998/4614)

Convocatòria d'assemblea general ordinària.
-------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4614


Organisme emissor
:   Caixa Rural Sant Josep de Vilavella, S. Coop. de Crèdit. V.

Tipus de document
:   Convocatòria

Convocatòria d'assemblea general ordinària. [1998/A4614]
  
En compliment de l'acord adoptat pel Consell Rector d'aquesta entitat, i de conformitat amb el que s'estableix legalment i estatutàriament, es convoquen tots els socis d'aquesta caixa rural perquè es reunisquen en assemblea general ordinària al domicili social d'aquesta, situat a Villavieja, plaça Estrella, número 1, el proper divendres, dia 26 de juny de 1998, a les 19.30 hores en primera convocatòria, i a les 20.00 hores en segona, a fi de tractar els distints punts del següent
  
Ordre del dia
  
1. Examen de la gestió social. Aprovació, si pertoca, dels comptes anuals corresponents a l'exercici econòmic de 1997.
  
2. Acords sobre la distribució de resultats.
  
3. Aprovació, si pertoca, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses d'aquest fons per a l'exercici en curs.
  
4. Elecció per a la renovació estatutària de membres titulars i suplents del Consell Rector.
  
5. Modificació dels estatuts socials d'aquesta caixa rural, per a la seua adaptació al que regula el Decret 2/1997, de 7 de gener, relatiu a les cooperatives de crèdit de la Comunitat Valenciana, i també al que disposa la Llei 3/1995, de 2 de març, de Modificació de la Llei de Cooperatives de la Comunitat Valenciana.
  
6. Habilitació al Consell Rector perquè per ell mateix puga completar, adequar o esmenar el text estatutari aprovat, en la mesura que calga per a poder complir les indicacions o esmenar les objeccions que puga formular a aquest text l'Institut Valencià de Finances o els registres competents, per a la seua autorització, qualificació i inscripció.
  
7. Suggeriments i preguntes al Consell Rector.
  
8. Decisió sobre l'aprovació de l'acta. Designació de socis a aquest efecte.
  
Nota: d'acord amb el que disposen els articles 21 i 29 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'assemblea, estan a disposició dels socis al domicili social de l'entitat, on podran ser examinats de 09.00 a 14.00 hores, durant tots els dies hàbils següents al de l'anunci d'aquesta convocatòria i fins al dia de la realització de l'assemblea; els socis, així mateix, tindran dret a rebre gratuïtament, després de sol·licitar-ho per escrit, una còpia del indicats documents.
Diari Oficial de la Generalitat Valenciana


Sumari del DOGV 3179, del 09-02-1998 (1998/867)

RESOLUCIÓ de 28 de gener de 1998, de la Secretaria d'Estat de Justícia, per la qual es modifica la resolució de 18 de desembre de 1997, per la qual es convocaven proves selectives per a l'ingrés en el cos nacional de metges forenses.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3179

Data del DOGV
:   09-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/867


Data del document
:   28-01-1998

Organisme emissor
:   Ministeri de Justícia

Tipus de document
:   Resolució

Anàlisi jurídica

RESOLUCIÓ de 28 de gener de 1998, de la Secretaria d'Estat de Justícia, per la qual es modifica la resolució de 18 de desembre de 1997, per la qual es convocaven proves selectives per a l'ingrés en el cos nacional de metges forenses. [1998/X867]
  
Mitjançant una Resolució de 18 de desembre de 1997 (Boletín Oficial del Estado del dia 20 de gener de 1998), es convocaven proves selectives per a l'ingrés en el cos nacional de metges forenses.
  
Per raons organitzatives i de coordinació en la publicació de la convocatòria de proves selectives per a l'ingrés en el cos nacional de metges forenses al butlletins oficials de les comunitats autònomes on es convocaven places, s'amplia el termini de presentació de sol·licituds en deu dies més i finalitzarà el termini de presentació de sol·licituds el dia 19 de febrer de 1998, inclusivament, a tot el territori de l'Estat.
  
La qual cosa us comunique.
Diari Oficial de la Generalitat Valenciana


Sumari del DOGV 3349, del 13-10-1998 (1998/7665)

Recurs contenciós administratiu número 02/2860/1997.
----------------------------------------------------

### Dades del document

Número de DOGV
:   3349

Data del DOGV
:   13-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7665


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2860/1997. [1998/Q7665]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor José Vicente Martí i uns altres han interposat un recurs contenciós administratiu, amb el número 02/2860/1997, contra la Resolució de 7 de juliol de 1997, de la Direcció General de la Funció Pública (Diari Oficial de la Generalitat Valenciana número 3.034, de 14 de juliol), sobre la llista d'admesos i exclosos dels cursos d'adaptació del règim jurídic a la naturalesa de llocs que ocupa.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3292, del 23-07-1998 (1998/5520)

RESOLUCIÓ de 29 de juny de 1998, de la Universitat d'Alacant per la qual es nomena profesor titular d'escola universitària (A-2032), en l'àrea de coneixement de Llenguatges i Sistemes Informàtics, el senyor Fernando Llopis Pascual.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3292

Data del DOGV
:   23-07-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/5520


Organisme emissor
:   Universitat d'Alacant

Tipus de document
:   Resolució

RESOLUCIÓ de 29 de juny de 1998, de la Universitat d'Alacant per la qual es nomena profesor titular d'escola universitària (A-2032), en l'àrea de coneixement de Llenguatges i Sistemes Informàtics, el senyor Fernando Llopis Pascual. [1998/M5520]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució d'aquesta Universitat d'Alacant de 17 de novembre de 1997 (BOE 9 de desembre), es nomena profesor titular d'escola universitària (A-2032), en l'àrea de coneixement de Llenguatges i Sistemes Informàtics, Departament de Llenguatges i Sistemes Informàtics, el senyor Fernando Llopis Pascual.
  
Alacant, 29 de juny de 1998.- El rector en funcions: Salvador Ordóñez Delgado.